फिल्म उद्योग में प्रवेश करने से पहले वे कर्नाटक में एक घरेलु बैनर वज्रेश्वरी कम्बाइंस के फिल्म वितरण के काम में सक्रिय रूप से संलग्न थे, जो आज भी जारी है। उन्होंने कई फिल्मों का निर्माण अपने भाइयों शिवराज कुमार और राघवेंद्र राजकुमार के लिए किया। उन्होंने दो टीवी धारावाहिकों का भी निर्माण किया।

फिल्म आकस्मिक में उन्होंने डॉ॰ राजकुमार की वेशभूषा डिजाइन की थी।

पुनीत को स्टीडीकैम की जानकारी है जिसका इस्तेमाल फिल्मों में स्टंट और कार से पीछा करने जैसे दृश्यों को फिल्माने के लिए किया जाता है। फिल्मों के लिए नए ब्रांड के कैमरों और हाई डिफिनिशन लेंसों के बारे में सीखना संभवतः उनका सबसे पसंदीदा शौक है।

अपने पिता डॉ॰ राजकुमार की इच्छा के अनुसार उन्होंने अपने भाई और परिवार के साथ मिलकर बेंगलूर के गांधी नगर में डॉ॰ राज इंटरनेशनल के नाम से एक होटल का निर्माण किया है।

पुनीत खुद को अपनी माँ पर्वतम्मा राजकुमार के साथ परोपकारी कार्यों में शामिल करते हैं और इस जिम्मेदारी का निर्वाह मैसूर के शक्ति धाम नामक एक आश्रम में करते हैं।

अतिरिक्त गतिविधियां
जीवनी
गायन कैरियर
ब्रांड का विज्ञापन